OUTtv

OutTV (מעוצב: OUTtv) הוא ערוץ טלוויזיה שבסיסו בהולנד, אשר זמין לצפייה ב-11 מדינות, ביניהן הולנד, בלגיה, שוודיה, ישראל וספרד. OutTV הושק ב-2 באפריל 2008 על ידי חברת OUTtv מדיה, והפך זמין בכבלים החל מ-11 באפריל 2008. בישראל הערוץ משודר ב-HOT וב-NEXT TV תחת השם PRIDEtv החל מ-24 בדצמבר 2020. OutTV הושק כשיתוף פעולה עם ערוץ קנדי בעל אותו השם (אנ'), שבו המותג והתוכניות כבר שודרו תחת רישיון. כיום, רבות מן התוכניות בערוץ הקנדי כבר לא משודרות בערוץ ההולנדי. החל מ-30 בנובמבר 2017 חברת הכבלים ההולנדית Ziggo מעבירה שידור של הערוץ ב-HD. הערוץ מפעיל אתרי אינטרנט בשפות שונות, המציעים חדשות להט"ב מרחבי העולם ואת לוח השידורים של הערוץ. OutTV הוא ערוץ לייף סטייל ובידור הפונה לקהילה הגאה ומציע מגוון רחב של סדרות בינלאומיות מסוגים שונים – דרמה, קומדיה, תוכניות אירוח, דוקומנטריה וסרטי קולנוע. בערוץ מוצגות פרסומות בין התוכניות. הערוץ משדר מגוון רחב של סדרות. למשל, הסדרה עטורת הפרסים "עמוק באדמה", סדרת הדרמה האירית "RAW", ו"הכי גאים שיש". על סדרות הקומדיה המשודרות בערוץ נמנות "הממלכה הקטנה", "פשוט נהדרת" ו"בנות הזהב". הערוץ משדר גם הפקות מקור משלו, ביניהן תוכניות האקטואליה "OutTV News" ו-"OutTV Reports"; תוכנית הטיולים "Travel Experience" בהנחיית איאן ואן דר פוטן. בנוסף, הערוץ מסקר אירועי גאווה מקומיים ובינלאומיים, פסטיבלי סרטים, תצוגות אופנה, תיירות ולייף סטייל של הקהילה הגאה, וגם את תחרות האירוויזיון. הערוץ משדר גם מגוון רחב של סרטים, בשפות שונות. חלק מהסרטים המשודרים בערוץ השתתפו בפסטיבלי קולנוע. דוגמאות לתוכניות, סדרות וסרטים המשודרים בערוץ: עמוק באדמה בנות הזהב RAW (אנ') המרוץ לדראג של רו פול טורצ'ווד הכי גאים שיש Alan Carr: Chatty Man (אנ') Finding Prince Charming (אנ') פייר איילנד Xenia Praia do Futuro Single Man Anker der Liebe OUTtv ידוע בעיקר בהפקת המקור שלו "Eurovision Calling". המשדר, בהנחיית ינס חירטס, מסקר מדי שנה את תחרות הזמר של האירוויזיון ומביא דיווחים מאחורי הקלעים של ההפקה. המשדר הראשון מסוג זה התקיים בשנת 2012 בהנחיית טימו דסקמפס, ושמו היה "Baku Calling". המשדרים הבאים הונחו על ידי ג'נס גירטס. מדי שנה שמה של התוכנית משתנה בהתאם לעיר בה נערכת תחרות האירוויזיון. המשדר השנתי הצליח להביא איתו כמה ידיעות מרעישות במהלך תחרות האירוויזיון. למשל, במאי 2014 הזמר הבלגי אקסל אירסו יצא מהארון לראשונה והזוכה בשנת 2015 מונס סלמרלוב התנצל מספר פעמים על אמירה הומופובית שלו בעבר. באפריל 2016, המתמודד ההולנדי דווה בוב הצהיר בריאיון כי הוא ביסקסואל. כיום, הערוץ זמין לצפייה ב-11 מדינות: הולנד, אוסטריה, שווייץ, גרמניה, לוקסמבורג, בריטניה, אירלנד, ספרד, ישראל, בלגיה ושוודיה. ב-1 במרץ 2010, OUTtv פתח תחנת רדיו אינטרנטית משלו תחת השם OUTmusic. התחנה פונה בעיקר למאזינים להט"בים ומשמיעה בעיקר להיטים חדשים ומוכרים משנות ה-90 ומשנות האלפיים. בשעות הערב מושמעת בתחנה מוזיקת טרקלין ובסופי שבוע קלאסיקות להט"ביות. לצד משבצות השידור הרגילות, התחנה האינטרנטית מציעה גם חדר עבור דיוות פופ, תקליטנים ממועדוני גאווה מפורסמים, אמנים חדשים ומוזיקת אירוויזיון. לוגו (ערוץ טלוויזיה) מדיה וקבצים בנושא OUTtv בוויקישיתוף אתר האינטרנט הרשמי של PRIDEtv (בעברית) אתר האינטרנט הרשמי של OUTtv (בהולנדית) אתר האינטרנט הרשמי של OUTtv (באנגלית) OUTtv, ברשת החברתית פייסבוק OUTtv, ברשת החברתית אקס (טוויטר) OUTtv, ברשת החברתית אינסטגרם OUTtv Signs Licensing Deal to Create the Netherlands` First Gay Lifestyle Television Network (אורכב 10.07.2011 בארכיון Wayback Machine); Echelon Magazine, 2008-04-24 Jarco Kriek (30 בנובמבר 2017). "Ziggo eerste aanbieder met alle RTL-zenders en OUT TV in HD" (בהולנדית). TotaalTV.nl. {{cite web}}: (עזרה) Axel Hirsoux is getrouwd met een man, Het Nieuwsblad (בהולנדית (פלמית)) Måns Zelmerlöw about Gay Gossip, נבדק ב-2021-05-14 Video | shownieuws, Shownieuws (ב־) Order OUTtv, OUTtv (באנגלית)